INGRS เปิดเทรดวันแรกพุ่งเหนือจอง 12.78% โบรกฯ แนะ “สะสม” ให้เป้า 1.90 บ.
INGRS เทรดวันแรกเหนือจอง 12.78% โดยเปิดที่ 1.50 บาท จาก IPO 1.33 บาท ล่าสุด ณ เวลา 10.00 น. ราคาอยู่ที่ 1.50 บาท บวก 0.17 บาท หรือ 12.78% สูงสุด 1.54 บาท ต่ำสุด 1.42 บาท ราคาเปิดอยู่ที่ 1.50 บาท ด้วยมูลค่าซื้อขาย 639.42 ล้านบาท
9 ส.ค. 2560

ผู้สื่อข่าวรายงานว่า ราคาบริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS ณ เวลา 10.00 น. อยู่ที่ 1.50 บาท บวก 0.17 บาท หรือ 12.78% สูงสุด 1.54 บาท ต่ำสุด 1.42 บาท ราคาเปิดอยู่ที่ 1.50 บาท ด้วยมูลค่าซื้อขาย 639.42 ล้านบาท ทั้งนี้ INGRS เข้าซื้อขายในวันนี้ (9 ส.ค.) เป็นวันแรก โดย IPO ที่ 1.33 บาท
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะ “ซื้อสะสม” INGRS ให้ราคาเป้าหมาย 1.90 บาท/หุ้น ประเมินราคาเป้าหมายปี 61/62  ด้วย PER 12 เท่า เทียบเท่ากับหุ้นในกลุ่มยานยนต์ใน Coverage ของเรา (STANLY,  AH และ SAT) ในขณะที่คาดกำไรปี 61/62 ขยายตัว 30% สูงกว่าค่าเฉลี่ยของกลุ่มที่ 18.0% และคาดเงินปันผล 3.7%
พร้อมคาดรายได้เติบโตเฉลี่ย 3 ปี CAGR ที่ 11.2% และคาดกำไรปี 61/62 จะเติบโตเด่นถึง 30% จากออเดอร์ค่ายใหญ่อย่าง Proton และ Perodua
บริษัทฯ ประกอบธุรกิจผลิตและจำหน่ายโครงสร้างยานยนต์ กรอบประตู ท่อรวมไอเสีย และชิ้นส่วนตัดแต่งให้กับค่ายรถชั้นนำของโลก (OEMs) ผ่าน มาเลเซีย ไทย อินโดเนเซีย และอินเดีย